Andrzej Lepper
Andrzej Zbigniew Lepper (adapt. Andžejus Zbignievas Leperis; 1954 m. birželio 13 d. Stovencine netoli Slupsko – 2011 m. rugpjūčio 5 d.) – lenkų politikas, nuo 2006 m. gegužės Lenkijos vicepremjeras, žemės ūkio ministras. Andžejus Leperis – skandalais pagarsėjęs „Savigynos“ lyderis. Jis mokėsi Žemės ūkio technikume, tačiau jam nebuvo leista laikyti vidurinės mokyklos baigimo egzaminų, kadangi jis primušė Sypniovo miestelio žemės ūkio kooperatyvo pirmininką, kai šis nutvėrė A. Leperį geriant alų ir padarė jam pastabą.